**ЫРҒЫЗ АУДАНДЫҚ ҚОҒАМДЫҚ КЕҢЕСІНІҢ**

**ШЕШІМІ**

Ырғыз ауылы №1 2023 жылғы 13 сәуір

**Ырғыз ауданының Қоғамдық кеңесінің құрамын толықтыру жөнінде**

Қазақстан Республикасының«Қоғамдық кеңес туралы**»** Заңның 15-бабының 3-тармағына сәйкес, Ырғыз аудандық Қоғамдық кеңесі **ШЕШТІ:**

1. Ырғыз ауданының Қоғамдық кеңесі, резервтік тізімінен іріктеу арқылы жеке кәсіпкер Байжиенов Сәкен Сәндібекұлын кеңес құрамына қосу туралы шешім қабылдады.

2. Осы шешім қол қойылған күнінен бастап қолданысқа енгізіледі.

**Қоғамдық кеңес**

**төрағасы А.Бейсенбайұлы**

**Қоғамдық кеңес**

**хатшысы Х.Әлібиқызы**

**ЫРҒЫЗ АУДАНДЫҚ ҚОҒАМДЫҚ КЕҢЕСІНІҢ**

**ШЕШІМІ**

Ырғыз ауылы №2 2023 жылғы 13 сәуір

**Ырғыз ауданының Қоғамдық кеңесінің қызмет бағыттары бойынша құрылған комиссия құрамын жаңарту туралы**

Қазақстан Республикасының«Қоғамдық кеңес туралы**»** Заңына жәнеҚазақстан Республикасы Ақпарат және қоғамдық даму минстрінің 2021 жылғы 26 ақпандағы№69 бұйрығымен бекітілген Қоғамдық кеңес туралы үлгілік ережеге сәйкес, Ырғыз ауданының Қоғамдық кеңесі **ШЕШТІ:**

1. Ырғыз ауданының Қоғамдық кеңесінің қызмет бағыттары бойынша құрылған комиссия құрамына келесідей өзгеріс енгізілсін:

**1) Заңдылық, құқық қорғау, сыбайлас жемқорлыққа қарсы іс-қимыл мәселелері, аумақты дамыту бағдарламасы және әлеуметтік сала комиссиясы:**

– комиссия төрағасы Садриев Самұрат Сәбитұлы.

**Мүшелері**: М. Әттиев, Г.Нұрманова, А.Сейітқазы, М.Тұрымов.

**2) Қаржы, бюджет, кәсіпкерлікті дамыту, ауылшаруашылығы, құрылыс және жер қатынастары жөніндегі комиссия**

**–** комиссия төрағасы Дуанбеков Мейірхан Қайырханұлы.

**Мүшелері**: С.Бәйжиенов, Қ.Әбенов, Б.Оразмағанбетова.

2.Осы шешім қол қойылған күнінен бастап қолданысқа енгізіледі.

**Қоғамдық кеңес**

**төрағасы А.Бейсенбайұлы**

**Қоғамдық кеңес**

**хатшысы Х.Әлібиқызы**

**Ырғыз аудандық қоғамдық кеңесі отырысының**

**ХАТТАМАСЫ**

13 сәуір 2023 жыл № 1 Ырғыз ауылы

Ырғыз ауданы әкімдігінің мәжіліс залында Ырғыз аудандық қоғамдық кеңесінің отырысы өткізілді. Отырысқа 7 кеңес мүшесі қатысты.

Қоғамдық кеңес отырысын кеңес төрағасы А.Бейсенбайұлы жүргізіп отырды.

**Күн тәртібінде:**

1. **Ырғыз аудандық Қоғамдық кеңесінің 2023 жылға арналған жұмыс жоспарын бекіту туралы**

**Тыңдалды:**

Кеңес төрағасы А.Бейсенбайұлы кеңестің 2023 жылға арналған жұмыс жоспарының жобасымен таныстырды.

Қоғамдық кеңес мүшелері тарапынан Қоғамдық тыңдаудың күн тәртібіне ауылдарды дамытуға арналған «Ауыл аманаты» жобасының жүзеге асырылуы жөнінде ауылдық округ әкімдерін тыңдау ұсынылды. Жоспар жобасымен танысып, талқылаған кеңес мүшелері бірауыздан қолдайтындықтарын жетізкізді.

Кеңес төрағасы шешім жобасымен таныстырды. Шешім жобасы дауысқа қойылып, бірауыздан қабылданды.

**Ырғыз аудандық Қоғамдық кеңесі күн тәрітбіндегі мәселені тыңдап Шешім қабылдады:**

1. Ырғыз аудандық Қоғамдық кеңесінің 2023 жылға арналған жұмыс жоспары бекітілсін.

2. Шешімнің орындалуын ұйымдастыру кеңес хатшысы Х.Әлібиқызына тапсырылсын.

**Кеңес төрағасы А.Бейсенбайұлы**

**Кеңес хатшысы Х.Әлібиқызы**

**Ырғыз аудандық қоғамдық кеңесі отырысының**

**ХАТТАМАСЫ**

**15 мамыр 2023 жыл №2 Ырғыз ауылы**

Ырғыз аудандық қоғамдық кеңесінің отырысы өткізілді. Отырысқа аудан әкімі Н.Қызбергенов және аудан әкімінің орынбасарлары бөлім басшылары және 7 кеңес мүшесі отырысқа қатысты.

Қоғамдық кеңес отырысын кеңес төрағасы А.Бейсенбайұлы жүргізіп отырды.

Күн тәртібінде:

**Аудан әкімінің I тоқсан бойынша өзіне жүктелген функциялары мен міндеттерінің орындалуы туралы**

**ТЫҢДАЛДЫ:**

Аудан әкімі Н.Қызбергеновтың I тоқсан бойынша өзіне жүктелген функциялары мен міндеттерінің орындалуы туралы (баяндама қоса жалғанды).

**Сұрақтар мен ұсыныс-пікірлер:**

**М.Дуанбеков:** Тұрғындар мен жеке кәсіпкерлер бірігіп, кооператив біріктіру туралы жұмыстар жөнінде айта кетсеңіз.

**Н.Қызбергенов:**Өздеріңізге мәлім, Мемлекет басшысының «Халықтың табысын арттырудың 2025 жылға дейін бағдарламасы» аясында «Ауыл аманаты» жобасы іске қосылған болатын. Аталған жобада кооператив құру арқылы қомақты несиелерге қол жеткізуге немесе қымбат шаруа техникасын алуға болады. Қазіргі уақытта ауыл шаруашылығы бойынша 2 кооператив құрылып, жұмыстар жүргізілуде.

**А.Бейсенбайұлы:** Хабарламаңызда аудан көлемінде жасалып жатқан жұмыстар туралы толық ақпарат бердіңіз. Жоспарланған жұмыстар да уақытында орындалады деп ойлаймын. Десекте, әрбір атқарылатын жұмыс барысында мамандардың жетіспеушілігі байқалады. Сондықтан жұмыс барысында қиындықтар болады. Ауылдық округтерде, бөлімдерде есеп маманына бос орындар бар. Бос лауазымға орналаспаудың себебі не?

**Н.Қызбергенов:** Бос лауазымдарға қызығушылық танытқандар бар. Ауылдық округтердегі жалпы бос лауазымдарға жас мамандар орналасуға ниеттенгенмен, тұрақтағысы келмейді. Қатынап жұмыс жасау тағы болмайды. Ал, бөлімдердегі бос лауазымға келсек, Аудандық сәулет, құрылыс, тұрғын үй-коммуналдық шаруашылығы, жолаушылар көлігі және автомабиль жолдары бөлімінде жетекші маманға бос лауазым бар, қызығушылық танытқан мамандар конкурспен орналасқанымен, жұмыстың күрделілігі, бір жағынан негізгі маманның бала күтімімен демалысы негізіндегі бос лауазым болғандықтан мамандар тұрақтамай тұр.

**С.Садриев:** Облыс көлемінде көтеріліп жүрген ауыл маңындағы күл -қоқыс полигонының, ауыл ішінің тазалығы, абаттандыру жұмыстарымен айналысатын «Таза қала» мекемесін құру мүмкіндігін қарастырса.

**Н.Қызбергенов:** Ауданда тазалыққа байланысты басты мақсат ауылды абаттандыру, көгалдандыру.

Ауданымыздың «Тұрмыстық қатты қалдықтар төгетін орыны» бойынша жұмыстар жасалып жатыр. Қазіргі уақытта «Тұрмыстық қатты қалдықтар төгетін орынның" техникалық экономикалық негіздемесі дайындалуда.

**С.Байжиенов:** Кеңес төрағасы А.Бейсенбайұлы да қозғап кеткен мәселе – жастардың жұмыссыздығы. Қазіргі уақытта аудан орталығында халыққа қызмет көрсететін кәсіпкерлік обьектілер салынып жатыр, жастар практикасы, жастар үшін кәсіп бастауға бағытталған бағдарламалар да жүзеге асырылып жатыр. Осыған байланысты, жаңа оқу бітірген, жұмыссыз жүрген жастарды алға қарай бағыттауға арналған нақты жұмыстар жүргізілсе.

**М.Дуанбеков:** Ағымдағы жылы атқарылып отырған жұмыстар қаржының игерілуімен сапалы аяқталуын қадағалауды сұраймыз.

**Ырғыз ауданының Қоғамдық кеңесінің отырысы күн тәртібіндегі мәселені тыңдап Шешім қабылдады:**

1. Аудан әкімі Н.Қызбергенов есепті баяндамасын еске ала отырып, жұмысы «қанағаттанарлық» деп бағалансын.

2. **Аудан әкімі аппаратына (А.Туртаев):**

Кеңес мүшелерінің ұсыныс-пікірлері жұмыс барысында ескеру:

Ауыл маңындағы күл-қоқыс полигонының, ауыл ішінің тазалығы, абаттандыру жұмыстарымен айналысатын «Таза қала» мекемесін құру мүмкіндігін қарастыру.

3. **Жастар ресурстық орталығына (Е.Мұса):**

Аудандағы жұмыссыз жүрген жастармен (жастар практикасына, жастар үшін кәсіп бастауға арналған бағдарламаларға тарту) алға қарай бағыттауға арналған нақты жұмыстар жүргізу ұсынылсын.

4.Шешімнің орындалуын ұйымдастыру кеңес хатшысы Х.Әлібиқызына тапсырылсын.

**Кеңес төрағасы А.Бейсенбайұлы**

**Кеңес хатшысы Х.Әлібиқызы**

**Ырғыз аудандық қоғамдық кеңесі отырысының**

**ХАТТАМАСЫ**

**30 мамыр 2023 жыл №3 Ырғыз ауылы**

Ырғыз аудандық қоғамдық кеңесінің отырысы өткізілді. Отырысқа Аудан әкімінің орынбасары А.Махаев, Аудандық кәсіпкерлік және ауыл шаруашылығы бөлімінің басшысы Е.Молыбаев, Ырғыз ауылдық округінің әкімі А.Оразымбетова, «Су шаруашылығы» шаруашылық жүргізу құқығындағы коммуналдық мемлекеттік кәсіпорнының директоры А.Бақтыбаев, «Ырғыз аудандық ветеринариялық стансасы» мемлекеттік коммуналдық кәсіпорны директорының орынбасары Н.Ідірісов, Аудандық «Ырғыз» газетінің тілшісі Т.Ақдәулетов және 6 кеңес мүшесі отырысқа қатысты.

Қоғамдық кеңес отырысын кеңес төрағасы А.Бейсенбайұлы жүргізіп отырды.

Күн тәртібінде:

**1. Ауданда шағын кәсіпкерлікті дамыту бойынша атқарылып жатырған жұмыстар жайлы;**

**Хабарламашы:** **Молыбаев Есет Болатұлы** - аудандық кәсіпкерлік және ауыл шаруашылығы бөлімінің басшысы.

**2. Ырғыз ауылындағы тазалық мәселесі және ауыл жанындағы күл-қоқыс полигонының жай-күйі жайлы;**

**Хабарламашы: Оразымбетова Айымгүл Сейілханқызы** - Ырғыз ауылдық округінің әкімі.

**3. Ырғыз ауданының елді мекендерін ауыз сумен қамту мәселесі туралы;**

**Хабарламашы: Бақтыбаев Амангелді Лайханұлы**  - «Су шаруашылығы» шаруашылық жүргізу құқығындағы коммуналдық мемлекеттік кәсіпорнының директоры.

**ТЫҢДАЛДЫ:**

Күн тәртібіндегі бірінші мәселе бойынша аудандық кәсіпкерлік және ауыл шаруашылығы бөлімінің басшысы Е.Молыбаев, екінші мәселе бойынша Ырғыз ауылдық округінің әкімі А.Оразымбетова, үшінші мәселе бойынша «Су шаруашылығ» шаруашылық жүргізу құқығындағы коммуналдық мемлекеттік кәсіпорнының директоры А.Бақтыбаев хабарлама жасады (хабарлама қоса жалғанды).

**Сұрақтар мен ұсыныс-пікірлер:**

Бірінші мәселе бойынша:

**А.Бейсенбайұлы:** Аудан орталығындағыазық – түлік сататын дүкендерде және ауылдық округтерде азық–түлік бағасы көрсетілмейді, және кейбір дүкендерде 10-15 % артық баға қосады. Осы жөнінде не айтасыз?

**Е.Молыбаев:** Аудан әкімінің орынбасары, Ырғыз аудандық санитариялық–эпидемиологиялық бақылау басқармасы өкілдері, барлық дүкендерді аралап, азық–түлік бағаларының көрсетіліп тұруы жөнінде, тазалығы жайында және заттардың тәртіпке сай тұруы касса апаратын алу жөнінде мониторинг жүргізіліп ауызша ескерту жасалды. Ырғыз аудандық санитариялық–эпидемиологиялық бақылау басқармасына хабарлама беру жөнінде де ескертілді. Бірақ хабарлама беру өте баяу жүріп тұр. Хабарлама беру ауылдық округ әкімдерінеде талап етілді. Алдағы апталарда орталық дүкендерді аралап, түсіндіру жұмыстарын жүргіземіз. Жоспарда айына екі рет дүкендерді аралап түсіндіру жұмыстарын жүргізу.

**М.Дуанбеков:** Қазіргі уақытта жанар-жағармай тапшылығы бар. Мал азығын дайындауда қыйындықтар туындамайды ма?

**Е.Молыбаев:** Жылдың басында дизель отына мал азығын дайындауға 400,5 тонна сұраныс берілді.

Екінші мәселе бойынша:

**М.Турымов:** Тұрмыстық қалдықтар алаңында ретсіз тасталған тұрмыстық қалдықтарды жою жұмыстарына жергілікті бюджеттен 2 млн теңге көлемінде қаржы бөлінді.Соның ішінде қандай жұмыстар жасалайын деп жатыр?

**А.Оразымбетова:** 2 млн теңгеге 5 гектар аумақты жаңадан типтік негіздегі тұрмыстық қалдықтар полигонын салу жоспарлануда. Ол жерде тұрмыстық қалдықтар сұрыпталудан өткізіледі.

**С.Садриев:** Алдыңғы жылдары көшедегі қоқыс тастайтын жашіктер орнатылған болатын, қазіргі уақытта жашіктер орнатылмайды ма?

**А.Оразымбетова:** Қазіргі уақытта көшедегі жашіктер орнатылмайды, ауыл тұрғындарының артық қоқыс тастауына байланысты алынып тасталды. Бірақ жұмыспен қамту орталығынан және ақылы қоғам арқылы жұмысшылар тартылды. Жинақталған қалдықтарды тиісті орынға төгеді. Ауыл тұрғындарына сенбілікке қатысып, өздері тұратын көшені тазарту, қалдықтар тастамау жөнінде үндеулер жасалды.

**А.Бейсенбайұлы:** Сенбілікқай уақытқа дейін жүргізіледі?

**А.Оразымбетова:** Бізде алдағы уақытта екі сенбілік аптамыз бар, себебі сәуір айының басында ауа-райының бұзылуына байланысты екі сенбілік аптамыз кейінге шегерілген болатын. Бұл жайында барлық ұжымға, мекеме басшыларына ескертілді.

Үшінші мәселе бойынша:

**С.Садриев:** Үйлерге су есептегіш құралдарын орнату жөнінде айтасаңыз?

**А.Бейсенбайұлы:** Су тапшылығына байланысты моншаларда су тартқыштар (насостар) қондырылған, соған байланысты су есептегіш құралдарын орнатқан жөн.

**А.Бақтыбаев:** Сұрақтарыңыз орынды. Әрбір үйге су есептегіш құралын қондыру жөнінде жоспарда бар. Ең бірінші башня (мұнара)орнату қажет.

**А.Бейсенбайұлы:** Жаз мезгілі басталғанда кейбір көшелерде су тапшылығы бар, осы мәселелер бойынша қандай жұмыстар жүргізіліп жатыр?

**А.Бақтыбаев:** Қазіргі кезде екі көше бойынша су тапшылығы туындап тұр. Л.Шоқпаров, Ә.Көбеков көшелері бойынша, оның барлығын қарастырып жатырмыз, жобамыз дайын.

**Ырғыз ауданының Қоғамдық кеңесінің отырысы күн тәртібіндегі мәселені тыңдап Шешім қабылдады:**

1.Аудандық кәсіпкерлік және ауыл шаруашылығы бөлімінің басшысы Е.Молыбаевтың хабарламасы еске алынсын.

**1.1. Аудандық кәсіпкерлік және ауыл шаруашылығы бөліміне**

**( Е.Молыбаев):**

Мал басының тұрақтылығы үшін мал азығын дайындау жөнінде уақытылы шарасын алу және тұрғындар мен шаруа қожалықтарға түсінік жұмыстарын жүргізу;

Әлеуметтік маңызды азық-түлік тауарларының бағасын тұрақты ұстауды қадағалау ұсынылсын.

2. Ырғыз ауылдық округінің әкімі А.Оразымбетованың хабарламасы назарға алынсын.

**2.1. Ырғыз ауылдық округі әкімінің аппаратына** **(А.Оразымбетова):**

2.2. Ауыл көшелердің тазалығын басты назарға ұстау;

Ауыл көшелерінің тазалығын сақтауға тұрғындардың өздері тұратын көшенің тазалауына қатысуын ұйымдастыру.

3. «Су шаруашылығы» шаруашылық жүргізу құқығындағы коммуналдық мемлекеттік кәсіпорнының директоры А.Бақтыбаевтың хабарламасы еске алынсын.

**3.1. «Су шаруашылығы» шаруашылық жүргізу құқығындағы коммуналдық мемлекеттік кәсіпорнына** **(А.Бақтыбаев):**

3.2. Аудан тұрғындарын ауыз сумен қамтуды қамтамасыз ету;

Тұрғындардың ауыз суды есепсіз пайдалануын қадағалау мақсатында үйлерге су есептегіш құралдарын орнатуды ұйымдастыру ұсынылсын.

4. Шешімнің орындалуын ұйымдастыру кеңес хатшысы Х.Әлібиқызына тапсырылсын.

**Кеңес төрағасы А.Бейсенбайұлы**

**Кеңес хатшысы Х.Әлібиқызы**

**Ырғыз аудандық қоғамдық кеңесі отырысының**

**ХАТТАМАСЫ**

**24 шілде 2023 жыл №4 Ырғыз ауылы**

Ырғыз аудандық қоғамдық кеңесінің отырысы өткізілді. Аудандық кәсіпкерлік және ауыл шаруашылығы бөлімінің басшысы Е.Молыбаев, Ырғыз аудандық құрылыс, сәулет, тұрғын үй – коммуналдық шаруашылығы, жолаушылар көлігі және автомобиль жолдары бөлімі басшысының міндетін атқарушы Т.Орынжай, Ырғыз ауылдық округінің әкімі А.Оразымбетова,Аманкөл ауылдық округі әкімінің м.а М.Жолдыбайұлы, Қызылжар ауылдық округінің әкімі А.Жәнібекұлы, Құмтоғай ауылдық округіәкімініңм.аА.Абдолла, Тәуіп ауылдық округінің әкімі К.Тілеужанов, Жайсаңбай ауылдық округінің әкімі Р.Қобанов, Нұра ауылдық округі әкімінің м.а Ж.Бөкенбай, және 6 кеңес мүшесі отырысқа қатысты.

Қоғамдық кеңес отырысын кеңес төрағасы А.Бейсенбайұлы жүргізіп отырды.

Күн тәртібінде:

**1. Ауылдық округтерде тек тұрғындар тарапынан көтеріліп жатқан мәселелер және олардың шешілу барысы туралы;**

**2. Ауданда шағын кәсіпкерлікті дамыту бойынша атқарылып жатырған жұмыстар жөнінде** *(Қоғамдық кеңестің 30 мамырдағы өткізілген отырысының №3 хаттамасындағы шешімдердің орындалуы):*

**3. Ырғыз ауылындағы тазалық мәселесі және ауыл жанындағы күл-қоқыс полигонының жай-күйі** *(Қоғамдық кеңестің 30 мамырдағы өткізілген отырысының №3 хаттамасындағы шешімдердің орындалуы):*

**4. «Ақтөбе облысы Ырғыз ауданы Ақши ауылындағы «Ақши» бөгетін қайта жаңарту» жұмыс жобасы бойынша ЖСҚ өзгеріс енгізу туралы;**

**ТЫҢДАЛДЫ:**

Күн тәртібіндегі бірінші мәселе бойынша ауылдық округтері әкімдері (А.Оразымбетова, М.Жолдыбайұлы, А.Жәнібекұлы, А.Абдолла, К.Тілеужанов, Ж.Бөкенбай, Р.Қобанов) хабарлама жасады (хабарламалар қоса жалғанды).

Екінші мәселе бойынша Ырғыз ауылдық округінің әкімі А.Оразымбетова қосымша хабарлама жасады (хабарлама қоса жалғанды).

Үшінші мәселе бойынша аудандық кәсіпкерлік және ауыл шаруашылығы бөлімінің басшысы Е.Молыбаев қосымша хабарлама жасады (хабарлама қоса жалғанды).

Төртінші мәселе бойынша Ырғыз аудандық құрылыс, сәулет, тұрғын үй – коммуналдық шаруашылығы, жолаушылар көлігі және автомобиль жолдары бөлімі басшысының міндетін атқарушы Т.Орынжай қосымша хабарлама жасады (хабарлама қоса жалғанды).

**Сұрақтар мен ұсыныс-пікірлер:**

**Қ.Әбенов:** Ауыз су мәселесіне байланысты,Ырғыз ауылында2 мұнара бар мұнараларды 50 кубты 160 кубқа ауыстырса, аудан толық сумен қамтылар еді. Қазіргі уақытта келісім шарт мерзімі өтіп кеткен, жұмыстар тоқтап тұр. Неге ешкім айналыспайды?

**А.Оразымбетова:** Қазіргі уақытта мердігер анықталды. Су шаруашылығы мекемесі жұмыстар жүргізіледі деп хабаралады.

**А.Бейсенбайұлы:** «Ырғыз-Құтикөл-Жарма-Құйылыс» автожолының 0-15, 15-30 шақырымы ағымдағы жөндеу жұмыстары қалай жүргізілуде?

**М.Жолдыбайұлы:** Жөндеу жұмыстары жүргізілуде.

**А.Бейсенбайұлы:** Құмтоғай ауылына кіре беріс 0-13, 13-26 шақырым автомобиль жолын орташа жөндеу жұмыстары қалай жүргізіліп жатыр**?**

**А.Абдолла:** Асфальттың үстіңгі қабаты төселіп жатыр.

**А.Бейсенбайұлы:** Хабараламаңызда ауыз су мәселесі бойынша арнайы комиссия келіп қарап, жөндеу жұмыстарын жүргізді дедіңіз? Сол жағы қалай болып жатыр?

**Ж.Бөкенбай:** Белшер, Мамыр, Дүкен ауылдарында су ағысы жақсы бірақ, сапасы жағынан нашар, санитариялық-эпидемиологиялық жағдайды бақылайтын маңызды қадағалаушы мемлекеттік органдардың адамдарымен келісім шарт бар, шақыртып тексертіп жатырмыз.

**С.Садриев:** Қоқыстарды тастайтын орын белгіленген бе?

**Ж.Бөкенбай:** Қоқыстарды тастайтын орын белгіленген, басқа да жерлерде қоқыстардың шашылуына байланысты тазарту жұмыстары жүргізіледі.

**С.Бәйжиенов:** Дүкен ауылында жарық болмауына байланысты не айтасыз?

**Ж.Бөкенбай:** Қазіргі уақытта Дүкен ауылында жөндеу жұмыстары жүріп жатыр.Жарық болады.

**А.Бейсенбайұлы:** Қазіргі жұмыс істеп тұрған су өткізгіш құрылғыны (шлюз) орнына қалдырса, ЖСҚ көрсетілген су өткізгіш құрылғыны жаңа жерден орналастыру техникалықжағынан мүмкін бе?

**Т.Орынжай:** Жоба авторы су өткізгіш құрылғыны жаңа жерден орналастыру техникалық жағынан мүмкін екендігін растайды.

**М.Турымов:** 71,74,76,77учаскелерде бөгет үйіндісі бойыншақосымшакөлемдерді қосудың қажеттілігі қанша?

**Т.Орынжай:** Бұл учаскелер және 79,80 учаскелербөгеттің ең әлсіз жерлері болып табылады**.** Сондықтан қосымша жұмыс көлемі қажет етіледі.

Шешім жобасы дауысқа қойылып, бірауыздан қабылданды.

**Ырғыз ауданының Қоғамдық кеңесінің отырысы күн тәртібіндегі мәселені тыңдап Шешім қабылдады:**

1. Ырғыз ауылдық округінің әкімі А.Оразымбетованың,Аманкөл ауылдық округі әкімінің м.а М.Жолдыбайұлының, Қызылжар ауылдық округінің әкімі А.Жәнібекұлының, Құмтоғай ауылдық округіәкімініңм.аА.Абдолланың, Тәуіп ауылдық округінің әкімі К.Тілеужановтың, Жайсаңбай ауылдық округінің әкімі Р.Қобановтың, Нұра ауылдық округі әкімінің м.а Ж.Бөкенбайдың хабарламалары назарға алынсын.

**1.1. Ырғыз, Аманкөл, Қызылжар, Құмтоғай, Тәуіп, Жайсаңбай, Нұра ауылдық округтерінің әкім аппараты (А.Оразымбетова, М.Жолдыбайұлы, А.Жәнібекұлы, А.Абдолла, К.Тілеужанов, Р.Қобанов, Ж.Бөкенбай) қоғамдық кеңес мүшелерінің ұсыныс-пікірлерін ескере отырып:**

Түрғындар тарапынан көтерілетін мәселелереді уақытында заңдылықтарға сәйкес шешу;

2. Ауыл көшелерінің тазалығын басты назарға ұстау ұсынылсын.

3.Автомобиль жолдарының жөндеу жұмыстарын сапалы әрі уақытылы ұйымдастыру.

4. Ырғыз аудандық құрылыс, сәулет, тұрғын үй – коммуналдық шаруашылығы, жолаушылар көлігі және автомобиль жолдары бөлімі басшысының міндетін атқарушы Т.Орынжайдың хабарламасы назарға алынып, келісім берілсін.

5. Шешімнің орындалуын ұйымдастыру кеңес хатшысы Х.Әлібиқызына тапсырылсын.

**Кеңес төрағасы А.Бейсенбайұлы**

**Кеңес хатшысы Х.Әлібиқызы**

**Ырғыз аудандық қоғамдық кеңесі отырысының**

**ХАТТАМАСЫ**

**31 тамыз 2023 жыл №5 Ырғыз ауылы**

Ырғыз аудандық қоғамдық кеңесінің отырысы өткізілді. Отырысқа Аудан әкімінің орынбасары А.Махаев, Аудандық экономика және бюджеттік жоспарлау бөлімінің басшысы Г.Жансүгірова, Аудандық мәдениет, тілдерді дамыту, денешынықтыру және спорт бөлімінің басшысы Ж.Ерік, Жастар ресурстық орталығының басшысы Е.Мұса, «Су шаруашылығы» шаруашылық жүргізу құқығындағы коммуналдық мемлекеттік кәсіпорыны директорының м.а Қ.Жайшылықов, Аудандық «Ырғыз» газетінің тілшісі Т.Ақдәулетов, және 5 кеңес мүшесі отырысқа қатысты.

Қоғамдық кеңес отырысын кеңес төрағасы А.Бейсенбайұлы жүргізіп отырды.

Күн тәртібінде:

**1.Ауданның 2023 жылдың бірінші жартыжылдығындағы әлеуметтік-экономикалық даму барысы туралы;**

**Хабарламашы: Жансүгірова Гүлнар** - Аудандық экономика және бюджеттік жоспарлау бөлімінің басшысы.

**2.Аудан тұрғындарына және ауылдық жерлерде мәдени қызмет көрсету іс-шараларын жүзеге асыру мақсатында атқарылып жатырған жұмыстар туралы;**

**Хабарламашы: Ерік Жанат** - Аудандық мәдениет, тілдерді дамыту, денешынықтыру және спорт бөлімінің басшысы.

**3.Мемлекеттік жастар саясатын тиімді іске асыру, жастардың патриоттық және азаматтық қалыптасуы үшін жағдай туғызу шараларының іске асырылуы туралы;**

**Хабарламашы: Еркебұлан Мұса** - Жастар ресурстық орталығының басшысы

**4. Ырғыз ауданының елді мекендерін ауыз сумен қамту мәселесі** *(Қоғамдық кеңестің 30 мамырдағы өткізілген отырысының №3 хаттамасындағы шешімдердің орындалуы):*

**Хабарламашы: Жайшылықов Қанат** - «Су шаруашылығы» шаруашылық жүргізу құқығындағы коммуналдық мемлекеттік кәсіпорыны директорының м.а.

**ТЫҢДАЛДЫ:**

Күн тәртібіндегі бірінші мәселе бойынша Аудандық экономика және бюджеттік жоспарлау бөлімінің басшысы Г.Жансүгірова, екінші мәселе бойынша аудандық мәдениет, тілдерді дамыту, денешынықтыру және спорт бөлімінің басшысы Ж.Ерік, үшінші мәселе бойынша жастар ресурстық орталығының басшысы Е.Мұса, төртінші мәселе бойынша «Су шаруашылығы» шаруашылық жүргізу құқығындағы коммуналдық мемлекеттік кәсіпорыны директорының м.а Қ.Жайшылықов хабарлама жасады (хабарлама қоса жалғанды).

**Сұрақтар мен ұсыныс-пікірлер:**

Бірінші мәселе бойынша:

**А.Бейсенбайұлы:** Ауданда құрылыс жұмыстары жүргізіліп жатқан спорттық-сауықтыру кешенінің жұмыстары қалай жүргізіліп жатыр?

**А.Махаев:** Нысандағы бағалау жұмыстары жалғасып жатыр. 22 жұмысшымен қамтамсыз етілді. Құрылыс материалдары жеткізілген, мамандардың жетіспеушілігене байланысты, Ақтөбе қаласынан мамандар алдыртып жатыр.

**С.Садриев:** 2022 жылдың басында 4 ауылдық округке спорттық нысандарын салуды жоспарланған болатын. Қазіргі уақытта 2 ауылдық округтің жұмысы аяқталды, енді қалған 2 ауылдық округтің жұмыстары жүргізіліп жатыр. Алдағы жылдары спорттық орталықтарын салу жұмыстарын жалғастырса, экономикадан ақша қарастырылса. Спорттық нұсқаушылармен елді мекендерді қамтыдық 1 жылдың ішінде ауданда спорттық нысандарға жету пайызы 33% дан 44% ға дейін өсіп отыр. Президентіміздің де тапсырмасы бар 50% дейін жеткізу. Сізден сұрайтынымыз алдағы уақытта осы жұмыстарды тоқтатпай, елді мекендерді спорттық сауықтыру орталықтарымен қамтып отырсақ. 2024-2025 жылдарға сауықтыру орталықтарын 50% ға жеткізсек.

**Г.Жансүгірова:** Аудан әкімімен келісе отырып Құрылыс, Құтикөл ауылдық елді мекендеріне спорт орталықтарын салуды жоспарлап отырмыз.

Екінші мәселе бойынша:

**А.Бейсенбайұлы:** Көршілес аудандарды аралап**,** өнер туындыларын көпшілікке орындау жұмыстары қалай жүргізіліп жатыр?

**Ж.Ерік:** Алдағы жоспарымызда осы жылдың аяғына дейін көршілес Шалқар, Әйтке би аудандарына іс сапармен мәдениет үйінің өнерпаздарымен бірге ұйымдастырылатын болады.

**А.Бейсенбайұлы:** Ауылымыздан шыққан мақтаныштарымыздың суреттерін келген қонақтарға мақтанып көрсететіндей, көрнекілеу жерге ілінсе сол жағы бойынша жұмыстар ұйымдастырылса?

**Ж.Ерік:** Аудандық кітапханада арнайы бөлме бар «дарындылар даңғылы» Ырғыздан шыққан алты арыспен басталып, жас ерекшеліктеріне, жасаған қызметтеріне байланысты орналасқан.

**Қ.Әбенов:** Арай мәдениет үйіндегі құрама сахнаны қазіргі уақытта кез-келген жерге құрылып жүр. Арай мәдениет үйінің алдында үлкен орын бар, концерттік жиындарды неге бір жерден өткізбеске сахнаны күтіп ұстау жағы қарастырылса?

**Ж.Ерік:** Көшелерде өтетін концерттік жиындарға байланысты, Аудан әкімімен келісе отырып халық көп шоғырланатын жерлер мысалы С.Бердіқұлов, Т.Жүргенов, Ө.Құдайбергенов, көшелері болғандықтан халықаралық жастар күніне орай концертті С.Бердіқұлов көшесінде ұйымдастырылды. Спорт күні мерекесіне байланысты Т.Жүргенов көшесінде өткізілген болатын. Концерттік жиындарды тұрғындар көп жиналуына байланысты және ерекшелік болсын деген мақсатта биылғы жылға өткізілу орындары өзгертіліп ұйымдастрылды.

Үшінші мәселе бойынша:

**А.Бейсенбайұлы:** Аудан бойынша «Ауыл аманаты» жобасы бойынша қатысып жатқан тұрғындар саны қанша?

**Е.Мұса:** Адам саны бойынша 21 адам қатысқаны жайлы анықталды. Бірақ қазіргі уақытта түсіндірме жұмыстары жүргізіліп жатыр. Ауылдық округтерге арнайы «ауыл аманаты» жобасына қатысты Ақтөбе қаласынан адамдар шақыртып түсіндірме жұмыстарын жүргізді.

Төртінші мәселе бойынша:

**А.Бейсенбайұлы**: Ақши ауылындағы су тартқышты ауыстыру жайлы жоспарда барма?

**Қ.Жайшылықов:** Су тартқыштар келіп тұр, Аудан әкімі Акши тұрғындарымен кездескен уақытта, ең алдымен су ұңғымаларын жаңарту жайында айтылған болатын.

**А.Бейсенбайұлы:** Үйлерге су есептегіш құралдарын орнату жөнінде айтсаңыз?

**А.Махаев:** Су шаруашылығы мекемесінде жалпы тариф 2013 жылдан бері қаралмаған. Жұмыстар басталды, су шаруашылығы мекемесінде есепші болмауына байланысы жұмыстар бәсеңдеп қалды. Жұмыс барысын білетін маманмен монополия агенттігі Ақтөбе облысы департаменті бойынша келісім беру керек. Жалпы тарифте болжамды бағамызды ұсынып отырмыз. Қазіргі тариф 84,10 теңге м3, бағаның 3 есе мөлшерінде ұсынып отырмыз. Монополияның өзінің ережелеріне сәйкес бұл баға қаралып, жоспары бекітілгеннен кейін, халыққа су есептегіш мәселесін ретімен қойған жөн.

Шешім жобасы дауысқа қойылып, бірауыздан қабылданды.

**Ырғыз ауданының Қоғамдық кеңесінің отырысы күн тәртібіндегі мәселені тыңдап Шешім қабылдады:**

1. Аудандық экономика және бюджеттік жоспарлау бөлімінің басшысы Г.Жансүгірованың хабарламасы еске алынсын.

2. Аудандық мәдениет, тілдерді дамыту, денешынықтыру және спорт бөлімінің басшысы Ж.Еріктің хабарламасы еске алынсын.

2.1. **Аудандық мәдениет, тілдерді дамыту, денешынықтыру және спорт бөліміне (Ж.Ерік):**

Ауылдық жерлерде мәдени көпшілік іс-шалаларды жиі ұйымдастыру ұсынылын.

3. Жастар ресурстық орталығының басшысы Е.Мұсаның хабарламасы еске алынсын.

3.1**. Жастар ресурстық орталығына (Е.Мұса):**

Аудандағы жұмыссыз жүрген жастарды кәсіпке баулуға және кәсіп жасауға ниеті бар жастарды «Ауыл аманаты» жобасына қатысуға шақыру, түсіндірме жұмыстарын жүргізу ұсынылсын.

4. Шешімнің орындалуын ұйымдастыру кеңес хатшысы Х.Әлібиқызына тапсырылсын.

**Кеңес төрағасы А.Бейсенбайұлы**

**Кеңес хатшысы Х.Әлібиқызы**

**Ырғыз аудандық қоғамдық кеңесі отырысының**

**ХАТТАМАСЫ**

**17 қазан 2023 жыл №6 Ырғыз ауылы**

Ырғыз аудандық қоғамдық кеңесінің отырысы өткізілді. Отырысқа ҚР Мемлекеттік қызмет істері агенттігінің Ақтөбе облысы бойынша департаментінің бас маманы М.Шманов, аудан әкімінің орынбасары А.Өксікбаев, аудандық білім бөлімінің бас маманы А.Бекниязова және 5 кеңес мүшесі отырысқа қатысты.

Қоғамдық кеңес отырысын кеңес төрағасының міндетін атқарушы, төралқа мүшесі М.Дуанбеков ашып жүргізіп отырды.

Күн тәртібінде:

**1.** **ҚР Мемлекеттік қызмет істері агенттігі Ақтөбе облысы бойынша департаментінің 2023 жылдың 9 айында атқарылған жұмыстары туралы;**

**2. Аудан бойынша сыбайлас жемқорлықпен күрес және оның алдын алуда, мемлекеттік қызметтер көрсетуде атқарылған жұмыстар туралы;**

**3. Ауданның білім беру саласындағы сыбайлас жемқорлықпен күрес және оның алдын алуда атқарылып жатқан жұмыстар жайлы;**

**4. Аудан мектептерінің жаңа оқу жылына дайындығы жөнінде;**

**ТЫҢДАЛДЫ:**

Күн тәртібіндегі бірінші мәселе бойынша ҚР Мемлекеттік қызмет істері агенттігінің Ақтөбе облысы бойынша департаментінің бас маманы М.Шманов, екінші мәселе бойынша аудан әкімінің орынбасары А.Өксікбаев, үшінші және төртінші мәселе бойынша аудандық білім бөлімінің бас маманы А.Бекниязова хабарлама жасады (хабарлама қоса жалғанды).

**Қысқаша хабарламалар,сұрақтар мен ұсыныс-пікірлер:**

Бірінші мәселе бойынша:

**М.Шманов:** Мемлекеттік қызмет істері агенттігі9 айдың ішінде24 бақылау іс-шаралары өткізілді, оның ішінде: профилактикалық бақылау – 16, жеке және заңды тұлғалардың жолданымдары бойынша – 8 жосардан тыс тексеріс.

Нәтижесінде 314 бұзушылық анықталды, 24 ұйғарым енгізілді, олардың аясында 63 ұсыным берілді.

Мемлекеттік көрсетілетін қызметтер басқармасына қатысты келіп түскен 70 өтініштің 20-ы қаралып, 4-уі құзырлы органның қарауына жолданған, ал 46 өтініш арызданушылардың өз өтініштері бойынша қараусыз қалдырылды.

Бұл ретте, 7 жоспардан тыс тексеру жүргізу барысында және 7 жолданым бойынша қызмет алушылардың құқықтары сұраныс жолдау арқылы қалпына келтірілді.

Нәтижесінде 18 тәртіптік жауапкершілік тартылды, 983 250 теңге көлемінде айыппұл төленді.

Тәртіптік жауапкершілікке мемлекеттік органдар мен ұйымдардың 16 қызметкері тартылды *(ЖАО – 12, ОМО АБ –4)*.

Мемлекеттік қызметтер көрсету саласындағы заңнаманың сақталуына сыртқы бақылау жүргізу нәтижесінде 16 бұзушылық анықталды*(негізсіз бас тарту-6, мемлекеттік қызмет көрсетудің тәртіптерін сақтамау-10).*

Қоғамдық бақылау аясында мемлекеттік органдармен ұйымдарға бару арқылы 8 аралау жүргізілді.

Ішкі бақылау аясында 12 бірлескен тексеріс жүргізіліп, нәтижесінде 408 бұзушылық анықталды.

Екінші мәселе бойынша:

**А.Өксікбаев:** Ырғыз ауданы әкімдігімен сыбайлас жемқорлықтың алдын алу бойынша және сыбайлас жемқорлыққа мүлдем төзбеушілік саясатын қалыптастыру бойынша жоспарға сай шаралар атқарылып келеді.

Ақтөбе облысының сыбайлас жемқорлық тәуекелдері картасын орындау мақсатында Ырғыз ауданында сыбайлас жемқорлыққа қарсы іс-қимыл шаралар жүзеге асырылуда.

Сыбайлас жемқорлыққа қарсы іс-қимыл жөніндегі аудандық комиссияның отырыстары жоспарға сәйкес өткізіліп, аудандағы мемлекеттік мекемелер мен кәсіпорындардың жасап жатырған жұмыстары комиссия отырыстарында тыңдалып, комиссия шешімімен нақты тапсырмалар беріліп отырады. 2022 жылдың қорытындысымен 4, ағымдағы жыл бойынша 2 комиссия отырысы өткізіліп, 50-ден аса хаттамалық тапсырмалар берілді.

Аудан әкімдігімен бағынысты мемлекеттік мекемелердің қызметіне сыбайлас жемқорлық тәуекелдеріне ішкі талдау тұрақты негізде жүзеге асырылады. жыл сайынғы бекітілетін жоспар негізінде мемлекеттік мекемелердің құжаттамалық, құқықтық актілер қабылдау, мемлекеттік қызметтер көрсету, мемлекеттік сатып алулар және кадр қызметінде анықталған сыбайлас жемқорлық ішкі тәуекелдерін жою бойынша тиесілі ұсыныстар беріліп, шаралар қабылданды.

Ырғыз ауданы бойынша жергілікті атқарушы органдармен көрсетілетін мемлекеттік қызметтер (барлығы 50 қызмет) аудан әкімі аппаратының 14 құрылымдық бөлімімен көрсетіліп келеді. Оның 7-уі ауылдық округтер әкімдерінің аппараттары болып табылады.

Аудан бойынша жергілікті атқарушы органдармен көрсетілген мемлекеттік қызметтердің саны 2023 жылдың 9 айында 2560қызметті (өткен жылы 4585) құрады.

Ауданда жыл басынан бері сыбайлас жемқорлық қылмысына тартылған мемлекеттік қызметшілер болған жоқ. Ырғыз ауданы әкімдігімен алдағы уақытта сыбайлас жемқорлыққа қарсы бағытталған шаралар, бекітілген жоспарымызға сәйкес жалғасын табатын болады.

Үшінші және төртінші мәселе бойынша:

**М.Дуанбеков:** Электрондық еңбек биржасы enbek.kz жұмыс іздеу және қызметкерлерді іріктеуге жәрдемдесу үшін мүмкіндіктерді ұсынатын жұмысқа орналастыру бойынша бірыңғай цифрлық алаң бойынша қарап жұмысқа алып, сыбайлас жемқорлыққа қарсы күрес және оның алдын алуда жұмыстар атқарылса. Сондай ақ кеңес мүшелері білім беру ұйымдарына материалдық техникалық ағымдағы жеңіл жөндеу жұмыстарының нәтижелі аяқталуын қадағалау жөнінде ұсыныс-пікірлерін білдірді.

Шешім жобасы дауысқа қойылып, бірауыздан қабылданды.

**Ырғыз ауданының Қоғамдық кеңесінің отырысы күн тәртібіндегі мәселені тыңдап Шешім қабылдады:**

1. ҚР Мемлекеттік қызмет істері агенттігінің Ақтөбе облысы бойынша департаментінің бас маманы М.Шмановтың хабарламасы назарға алынсын.

1.1. Мемлекеттік қызмет көрсететін жауапты қызметшілер дер кезінде нормативтік құқықтық актілерге енгізіп жатқан нормаларды әрдайым бақылауда ұстау, келіп түскен өтініштер бойынша заңнамаларға сілтеме жасай отырып дәлелді бас тартуларды беруді және азаматтардан Стандартты көрсетілмеген артық құжаттарды алмау;

Аудан әкімдігі мен азаматтар тарапынан мемлекеттік көрсетілетін қызметтердің сапасына қатысты түсетін шағымдарды сапалы әрі уақытылы қарау ұсынылсын.

**1.2. Күн тәртібіндегі 1-ші мәселе:** «**ҚР Мемлекеттік қызмет істері агенттігі Ақтөбе облысы бойынша департаментінің 2023 жылдың 9 айында атқарылған жұмыстары туралы» алынған кеңес шешімін орындалуы туралы мәліметті 1 ай мерзімде аудан әкімі аппаратына жолдау ұсынылсын.**

2.Аудан әкімінің орынбасары А.Өксікбаевтың хабарламасы еске алынсын.

**2.1. Аудан әкімінің орынбасарына (А.Өксікбаев):**

Аудан бойынша сыбайлас жемқорлық актілерінің алдын алу және болдырмау мақсатында жасалып жатырған жұмыстарды заң аясында жүргізуді жалғастыру ұсынылсын.

3.Аудандық білім бөлімінің бас маманы А.Бекниязованың хабарламалары еске алынсын.

**3.1. Аудандық білім бөліміне (А.Алданов):**

Білім беру саласындағы сыбайлас жемқорлықпен күрес және оның алдын алуда жұмысты жандандыру;

Білім беру ұйымдарының материалдық базасын жақсарту мақсатында салынып жатырған құрылыс объектілерінің және күрделі жөндеу жүргізілуге тиіс білім беру мектептерінің жұмыстарын жүйелеу ұсынылсын;

4. Қоғамдық кеңеске 1 ай мерзімде хаттамада көрсетілген шешімнің орындалуы жөнінде хабарлама берілсін.

5. Шешімнің орындалуын ұйымдастыру кеңес хатшысы Х.Әлібиқызына тапсырылсын.

**Кеңес төрағасының міндетін атқарушы, М.Дуанбеков**

**төралқа мүшесі**

**Кеңес хатшысы Х.Әлібиқызы**

**Қоғамдық тыңдаудың қорытынды**

**ХАТТАМАСЫ**

**20 қараша 2023 жыл №7 Ырғыз ауылы**

Қоғамдық кеңестің 2023 жылғы «13» сәуірдегі №1 шешімімен тағайындалды.

Ырғыз аудандық қоғамдық тыңдау өткізілді. Отырысқа Аудан әкімінің орынбасары А.Махаев, аудандық білім бөлімінің басшысы А.Алданов, Ырғыз ауылдық округінің әкімі А.Оразымбетова, Аманкөл ауылдық округінің әкімі А.Спанов, Қызылжар ауылдық округінің әкімі А.Жәнібекұлы, Құмтоғай ауылдық округінің әкімі М.Санымбаев, Нұра ауылдық округінің әкімі С.Шәуенов, Тәуіп ауылдық округінің әкімі К.Тілеужанов, Жайсаңбай ауылдық округінің әкімі Р.Қобанов және 6 кеңес мүшесі қатысты.

Қоғамдық тыңдауды кеңес төрағасы А.Бейсенбайұлы жүргізіп отырды.

Күн тәртібінде:

**«Ауыл аманаты» жобасының орындалуы туралы;**

Хабарламашылар:

**Оразымбетова Айымгүл Сейілханқызы -** Ырғыз ауылдық округінің әкімі.

**Спанов Абылай Қайырбекұлы** - Аманкөл ауылдық округінің әкімі.

**Жәнібекұлы Аслан** - Қызылжар ауылдық округінің әкімі.

**Санымбаев Мұрат Тәуірбайұлы** - Құмтоғай ауылдық округінің әкімі.

**Шәуенов Сенбіғали Рахметуллаұлы** - Нұра ауылдық округінің әкімі.

**Тілеужанов Камал Сәбитбекұлы** - Тәуіп ауылдық округінің әкімі.

**Қобанов Руслан Құдайбергенұлы** - Жайсаңбай ауылдық округінің әкімі.

**ТЫҢДАЛДЫ:**

Күн тәртібіндегі мәселе бойынша ауылдық округтері әкімдері (А.Оразымбетова, А.Спанов, А.Жәнібекұлы, М.Санымбаев, С.Шәуенов, К.Тілеужанов, Р.Қобанов)хабарлама жасады (хабарламалар қоса жалғанды).

**Сұрақтар мен ұсыныс-пікірлер:**

**Кеңес төралқасы М.Дуанбеков:** Ешкі фермаларының жұмыстары қалай жүргізіліп жатыр?

**А.Оразымбетова:** Бізде «Ауыл аманаты» жобасы бойынша екі жоба ешкі өсіру жұмыстарына бағытталған. Біріншісі, Бисенова Гүлмира қазіргі уақытта Байсау ауылында жұмыс жасап жатыр. Екіншісі, Нұрмаханова Арайлымның құжаттар бойынша заңды ескертуі болғандықтан кешіктірілген. Бірақ, келісім берілді.

**Кеңес төрағасы А.Бейсенбайұлы:** Құс шаруашылығының жұмыстары қалай жүргізілуде?

**А.Оразымбетова:** Құс шаруашылығының шығындары көбейіп кетіп тұр. Автокөлікпен 100, 200 балапандарды әкелген кездің өзінде де, шығындар көбейіп тұр. Жалпы жұмыстар жүргізіліп жатыр.

**Кеңес төралқасы М.Дуанбеков:** «Ауыл аманаты» жобасы бойынша несиені қандай қызметтегі адамдар және қанша жасқа дейін алады?

**А.Оразымбетова:** Барлық адамдар несие ала алады бірақ, мемлекетік қызметтегі адамдармен, зейнеткерлікке шыққан адамдарға несие берілмейді.

Барлығы нақтыланып 28 жобаға келісім берілген. Тек құс шаруашылығының жұмысы бәсеңдеп қалып тұр. Несие алушылардың кәсіптері жалпы жұмыс жасап жатыр.

**Кеңес төрағасы А.Бейсенбайұлы:** Құс шаруашылығының жұмыстары қалай?

**А.Спанов:** Құс өсіруден мәселелер туындады. Өрікбаев Еріктің «Ауыл аманаты» жобасы бойынша 2 000 000 теңге несие алған болатын. Бірақ жұмысты жалғастырып жасау тиімсіз екендігін ескертіп, қаржының барлығын кері қайтарып, несиесі жабылды.

**Мәслихат төрағасы, кеңес төралқасы М.Турымов:** Құс шаруашылығымен тағы өтініш тастап несие алған тұрғындар бар ма?

**А.Спанов:** Бізде құс өсіру бағыттары бойынша Есқарина Бағдагүл, Төлепбергенова Айнұр өз жұмыстарын жүргізуде.

**Кеңес төралқасы М.Дуанбеков:** Құс өсірудің жалпы пайдасы бар ма?

**А.Спанов:** Ауылымыздың тұрғыны Бөлекбаев Назарбай құс өсірудің пайдасын көріп отыр. Бірақ, «Ауыл аманаты» жобасы бойынша несие алмаған. Бізде ең бірінші тұрғындарымыз құс өсірумен айналыспай тұрып, жұмыс барысына ізденіс жасаған болатынбыз. Сол кезде бізге кеңес берген Бөлекбаев Назарбай пайдасы жөнінде айтқан болатын. Құс өсіру бойынша 3, 4 күндік жұмыртқасы 15 күндік шығынды өтейтіндігін айтқан болатын.

**Мәслихат төрағасы, кеңес төралқасы М.Турымов:** Қоғамдық тамақтану орталығының жөндеу жұмысы аяқталды ма?

**С.Шауенов:** Жөндеу жұмысы толық аяқталды, енді ашылу салтанаты болады.

**Кеңес төрағасы А.Бейсенбайұлы:** «Ауыл аманаты» бағдарламасы бойынша қанша тұрғын құс шаруашылығымен кәсіптерін жасап отыр?

**С.Шәуенов:** Құс шаруашылығы бойынша Ғабсаттаров Қайрат 200 үйрек, Сандыбаев Наурызбай тауық құс өсіру бойынша өз кәсіптерін жүргізуде.

**Кеңес төрағасы А.Бейсенбайұлы:** Құс өсірудің жұмыстары қалай жүргізілуде?

**К.Тілеужанов:** Құс өсірудің жұмыстары бәсеңдеп тұр. Өнім беруі аз және витамин бағасы қолайсыз бағада.

**Кеңес төрағасы А.Бейсенбайұлы: «**Ауыл аманаты» жобасы бойынша қанша жоба жұмыс жасап жатыр?

**Р.Қобанов:** 3 жоба өз жұмыстарын толықтай бастады. Атап айтар болсақ, ауылымыздың тұрғындары Сатаев Ғазизбек кондитерлік өнімдер жобасы бойынша 3 100 000 теңге, Қаратай Нұркелді шаштараз жобасы 1 200 000 теңге, Мырзатаева Ақгүл құс шаруашылығы бойынша 1 100 000 теңге алып кәсіптерін толықтай бастады.

Шешім жобасы дауысқа қойылып, бірауыздан қабылданды.

**Ырғыз ауданының Қоғамдық тыңдау отырысы күн тәртібіндегі мәселені тыңдап Шешім қабылдады:**

Ырғыз ауылдық округінің әкімі А.Оразымбетованың, Аманкөл ауылдық округінің әкім А.Спановтың, Қызылжар ауылдық округінің әкімі А.Жәнібекұлының, Құмтоғай ауылдық округінің әкімі М.Санымбаевтың, Нұра ауылдық округінің әкімі С.Шәуеновтың, Тәуіп ауылдық округінің әкімі К.Тілеужановтың, Жайсаңбай ауылдық округінің әкімі Р.Қобановтың хабарламалары назарға алынсын.

**Ырғыз, Аманкөл, Қызылжар, Құмтоғай, Нұра, Тәуіп, Жайсаңбай, ауылдық округтерінің әкім аппараты (А.Оразымбетова, А.Спанов, А.Жәнібекұлы, М.Санымбаев, С.Шәуенов, К.Тілеужанов, Р.Қобанов) қоғамдық кеңес мүшелерінің ұсыныс-пікірлерін ескере отырып:**

1.Ауыл тұрғындарын кәсіпкерлікке тарту, жеке қосалқы шаруашылықтарды дамыту, сол арқылы жаңа жұмыс орындарын құру, азық-түлік қауіпсіздігі және азаматтардың өмір сүру сапасын жақсарту мақсатында «Ауыл аманаты» жобасына қатысушыларды көптеп тарту жұмыстарын жүргізу ұсынылсын.

2. Шешімнің орындалуын ұйымдастыру кеңес хатшысы Х.Әлібиқызына тапсырылсын.

**Кеңес төрағасы А.Бейсенбайұлы**

**Кеңес хатшысы Х.Әлібиқызы**

**Ырғыз аудандық қоғамдық кеңесі отырысының**

**ХАТТАМАСЫ**

**21 желтоқсан 2023 жыл №8 Ырғыз ауылы**

Ырғыз аудандық қоғамдық кеңесінің отырысы өткізілді. Отырысқа Ырғыз аудандық құрылыс, сәулет, тұрғын үй – коммуналдық шаруашылығы, жолаушылар көлігі және автомобиль жолдары бөлімі басшысының міндетін атқарушы А.Махаев, аудандық кәсіпкерлік және ауыл шаруашылығы бөлімінің басшысы Е.Молыбаев, **«Ақтөбе облысы бойынша еңбек мобильдігі орталығы» КММ «Ырғыз ауданының мансап орталығы» филиалының маманы А.Сарин, аудандық жұмыспен қамту және әлеуметтік бағдарламалар бөлімінің басшысы Г.Бектұрғанова** және 7 кеңес мүшесі қатысты.

Қоғамдық кеңес отырысын кеңес төрағасы А.Бейсенбайұлы жүргізіп отырды.

Күн тәртібінде:

**1. Ағымдағы жылы бюджет қаражаты есебінен салынудағы құрылыс нысандарының жай-күйі, орындалуы туралы;**

**2. 2022-2023 жылдары қаржылық қолдау шараларын алған кәсіпкерлік субьектілері, ауылда жаңа кәсіпкерлік субьектілерін құру туралы;**

**3. Ырғыз ауданы бойынша 2021-2025 жылдарға арналған кәсіпкерлікті дамыту жөніндегі ұлттық жобаның орындалуы туралы;**

**ТЫҢДАЛДЫ:**

Күн тәртібіндегі бірінші мәселе бойынша Ырғыз аудандық құрылыс, сәулет, тұрғын үй – коммуналдық шаруашылығы, жолаушылар көлігі және автомобиль жолдары бөлімі басшысының м.а А.Махаев, екінші мәселе бойынша аудандық кәсіпкерлік және ауыл шаруашылығы бөлімінің басшысы Е.Молыбаев, үшінші мәселе бойынша **«Ақтөбе облысы бойынша еңбек мобильдігі орталығы» КММ «Ырғыз ауданының мансап орталығы» филиалының маманы А.Сарин** хабарлама жасады (хабарлама қоса жалғанды).

**Сұрақтар мен ұсыныс-пікірлер:**

Бірінші мәселе бойынша:

**М.Дуанбеков:** Құрылыс ауылына кіреберіс аудандық маңызы бар автомобиль жолының мердігердің жұмыс кестесіне сәйкес тиісті жұмыстарды жүргізбеуіне байланысты, облыстық экономикалық сотқа талап арыз жолданған. Қазіргі уақытта жұмыстары қалай жүргізілуде?

**А.Махаев:** 3500 метр асфальттың негіздемесі ғана қаланған, асфальт жабындысы төселген жоқ. Қазіргі уақытта қаржысы 28 млн теңгесі өзімізде тұр.

**А.Бейсенбайұлы:** Ырғыз–Нұра жергілікті маңызы бар автомобиль жолын 0-15 км орташа жөндеуге техникалық құжаттама әзірлеуге аудандық бюджеттен қаржы бөлініп, жеңімпаз анықталған. Жөндеу жұмыстары қалай жүргізілуде?

**А.Махаев:** Жеңімпаз анықталды. Алайда 0-15 км орташа жөндеуге мердігерлер тарапынан орташа жөндеу емес, күрделі жөндеу жұмыстары немесе құрылыс жұмыстары болу керектігі жайлы, қатынас хат келді. Сондықтан келісім шарт бұзылды.

**А.Бейсенбайұлы:** Құйлыс, Жайсаңбай, Мамыр ауылдарында су тасқынына қарсы бөгеттер құрылысының, жұмыстары қалай жүргізіліп жатыр?

**А.Махаев:** Жобалаушы мердігер қателесіп, резерват аумағы деп комитетке, тексеру орталықтарына, сұраныс жіберген. Қоғамдық тыңдау өткен уақытта атауы өзгертілді. Елді мекен жеріне кіріп тұрған ауылдың іргесіндегі бөгет болып тұрғандықтан, резерват аумағына жатпайды. Сондықтан экологиялық сараптаманың қорытындысы кеш шығарылды.

**М.Турымов:** Құйлыс-Жайсаңбай автомобиль жолы бойындағы 0-1 км көпір құрылысына жобалау уақыты 5,5 ай. Жоба жұмысы жүргізіліп жатыр ма?

**А.Махаев:** Жоба жасалып жатыр. Бірақ сараптама қорытындысы шығарылған жоқ.

**Б.Оразмағанбетова:** Тендерге түскен уақытта, келісім шартқа отырардың алдында, жеңімпаз алған мердігерді толықтай зерттесеңіздер. Басқа жұмыстарды да көріп жатырмыз, жеңімпаз анықталып жұмыстарына көңіліміз толмай жатады. Мердігердің жұмысын қадағаласаңыздар.

Екінші мәселе бойынша:

**С.Садриев:** Қарапайым халық «Ауыл аманаты» жобасы бойынша несие алып өз кәсіптерін бастағысы келеді. Бірақ несие алу жағы қиындап кетті. Оған себеп операторлардың жетіспеушілігі.

**Е.Молыбаев:** Бастапқы кезде 4 оператордан болған. Қазіргі уақытта біз ауылдық округтерге хабарласып қосымша 2 оператор берілді. Алдағы уақыттарда жұмыстар қарқынды түрде жүргізіледі.

Үшінші мәселе бойынша:

**А.Бейсенбайұлы:** Жоғары оқу орындарын бітіріп келген мамандардан қай сала бойынша жұмысқа көп орналасып жатыр?

**А.Сарин:** Ең көп - білім саласы бойынша, мұғалім мамандары жиі кездесіп жатады. 3 маман денсаулық сақтау саласынан болса 2 маман жеке кәсіп саласынан бар.

**А.Бейсенбайұлы:** Жұмыссыз жүрген, есепте тұрған адамдардың ішінен «Ауыл аманаты» жобасы бойынша жұмыс жасап жатқандар бар ма?

**А.Сарин:** «Ауыл аманаты» жобасы бойынша қатысқан жұмыссыз жүрген адамдар бар. Бірақ көрсеткіш саны көп емес.

**С.Бәйжиенов:** Мал шаруашылығымен айналысатын кәсіпкерлердің мәселесі - жұмысшылардың жетіспеушілігі болып жатыр. Жалақысы 200 мыңды құрайды. Сіздерде осыған байланысты жобалар бар ма?

**А.Сарин:** 50 жастан асқан ер адам, әйел адамдарды қоғамдық жұмысқа тартпай, бөлек тізім жасап күміс жасқа толғандарды шаруашылық саласына қарай жіберуге тырысамыз.

Шешім жобасы дауысқа қойылып, бірауыздан қабылданды.

**Ырғыз ауданының Қоғамдық кеңесінің отырысы күн тәртібіндегі мәселені тыңдап Шешім қабылдады:**

1. Ырғыз аудандық құрылыс, сәулет, тұрғын үй – коммуналдық шаруашылығы, жолаушылар көлігі және автомобиль жолдары бөлімі басшысының м.а А.Махаевтың хабарламасы еске алынсын.

**1.1. Ырғыз аудандық құрылыс, сәулет, тұрғын үй – коммуналдық шаруашылығы, жолаушылар көлігі және автомобиль жолдары бөліміне (А.Махаев):**

Салынып жатырған құрылыстар мен жөнделіп жатырған жолдарды қабылдау кезінде жауапкершілікпен қатаң бақылау ұсынылсын.

2. Аудандық кәсіпкерлік және ауыл шаруашылығы бөлімінің басшысы

Е.Молыбаевтың хабарламасы еске алынсын.

**2.1. Аудандық кәсіпкерлік және ауыл шаруашылығы бөліміне (Е.Молыбаев):**

«Бизнестің жол картасы 2025» бизнесті қолдау мен дамыту бірыңғай бағдарламасы бойынша жүзеге асырылатын жобалар санын ұлғайту мақсатында жұмысты жандандыру.

3. **«Ақтөбе облысы бойынша еңбек мобильдігі орталығы» КММ «Ырғыз ауданының мансап орталығы» филиалының маманы А.Саринның хабарламасы еске алынсын.**

**3.1.«Ақтөбе облысы бойынша еңбек мобильдігі орталығы» КММ «Ырғыз ауданының мансап орталығы» филиалына (Б.Қашқынбаева):**

**Жаңа-бизнес идеяларды іске асыруға арналған мемлекеттік грант жеңімпаздарының грант қаражатын мақсатты пайдаланып, өз бизнес жоспарларына сәйкес жұмыс жасалуына бақылау жасау.**

**Ұлттық жоба шеңберінде халықты жұмысқа орналастыру және жұмыссыздықтың өсуіне жол бермеу мақсатында жұмысты жандандыру ұсынылсын.**

4. Қоғамдық кеңеске 1 ай мерзімде хаттамада көрсетілген шешімнің орындалуы жөнінде хабарлама берілсін.

5. Шешімнің орындалуын ұйымдастыру кеңес хатшысы Х.Әлібиқызына тапсырылсын.

**Кеңес төрағасы А.Бейсенбайұлы**

**Кеңес хатшысы Х.Әлібиқызы**

Қожабаева Ляля Нагуқызы 1937 жылы Шалқар ауданында дүниеге келген.

1959 жылы Алматы қыздар педагогикалық институтын бітірген, Шалқар сегізжылдық мектебінде ұстаз жолын бастаған. 1961 жылдан Ы.Алтынсарин атындағы орта мектебіндегі орыс тілі және әдебиет пәні мұғалімі.

1970-1989 жылдары орыс орта мектебінің мұғалімі, оқу ісі жөніндегі орынбасары, мектеп директоры қызметін атқарған.

Қазақ КСР білім беру ісінің үздігі – 1967ж., КСРО білім беру ісінің үздігі -1973ж.

Көптеген облыстық, аудандық білім бөлімінің құрмет грамоталарымен, алғыс хаттарымен марапатталған.

Бірнеше жыл білім саласында басшылық қызмет жасап, өзінің іс тәжірибесімен, адами болмысымен кейінгі жастарға үлгі бола білді.

Шәкірттері бүгінгі республиканың түкпір-түкпірінде қызмет жасап жүр. Мұғалім іс-тәжірибесін насихаттау мақсатында өткізген ашық сабақтары оның шығармашылықпен жұмыс жасайтын, шебер әрі өз ісіне бар ынта-ықыласымен берілген ұстаз екеннің куәсі бола білді.